ข้อบังคับมหาวิทยาลัยอุบลราชธานีข้อบังคับมหาวิทยาลัยอุบลราชธานีว่าด้วยคุณสมบัติหลักเกณฑ์ และวิธีการเลือกกรรมการสภามหาวิทยาลัยประเภทคณาจารย์พ.ศ. 2533----------โดยที่เป็นการสมควรออกข้อบังคับว่าด้วยคุณสมบัติหลักเกณฑ์และวิธีการเลือกกรรมการสภามหาวิทยาลัย ประเภทคณาจารย์อาศัยอำนาจตามความในมาตรา 13 และมาตรา 15 (]2)แห่งพระราชบัญญัติมหาวิทยาลัยอุบลราชธานี พ.ศ. 2533 สภามหาวิทยาลัยอุบลราชธานีจึงออกข้อบังคับไว้ดังต่อไปนี้ข้อ 1 ข้อบังคับนี้เรียกว่า `ข้อบังคับมหาวิทยาลัยอุบลราชธานีว่าด้วยคุณสมบัติหลักเกณฑ์ และวิธีการเลือกกรรมการสภามหาวิทยาลัยประเภทคณาจารย์ พ.ศ. 2533'ข้อ 2 ให้ใช้ข้อบังคับนี้ในวันที่กำหนดตามประกาศทบวงมหาวิทยาลัยข้อ 3 ในข้อบังคับนี้ กรรมการสภามหาวิทยาลัย ประเภทคณาจารย์ หมายถึง กรรมการสภามหาวิทยาลัยผู้ดำรงตำแหน่งทางวิชาการตั้งแต่รองศาสตราจารย์ขึ้นไปตามมาตรา12 (4) แห่งพระราชบัญญัติมหาวิทยาลัยอุบลราชธานี พ.ศ. 2533ข้อ 4 ผู้สมควรดำรงตำแหน่งกรรมการสภามหาวิทยาลัย ประเภทคณาจารย์ต้องมีคุณสมบัติตามมาตรา 12 (4) แห่งพระราชบัญญัติมหาวิทยาลัยอุบลราชธานี พ.ศ.2533 และไม่เป็นผู้ดำรงตำแหน่งอธิการบดี รองอธิการบดี ผู้ช่วยอธิการบดี คณบดี รองคณบดีผู้อำนวยการ รองผู้อำนวยการ หัวหน้าหน่วยงาน และรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะของมหาวิทยาลัยข้อ 5 ผู้มีสิทธิเลือกผู้ดำรงตำแหน่งกรรมการสภามหาวิทยาลัยประเภทคณาจารย์ได้แก่ คณาจารย์ประจำมหาวิทยาลัย ตามมาตรา 39แห่งพระราชบัญญัติมหาวิทยาลัยอุบลราชธานี พ.ศ. 2533 และไม่เป็นผู้อยู่ระหว่างการทดลองปฏิบัติหน้าที่ราชการข้อ 6 ในกรณีที่วาระการดำรงตำแหน่งกรรมการสภามหาวิทยาลัยประเภทคณาจารย์เหลือเวลาไม่น้อยกว่าเก้าสิบวัน หรือกรรมการสภามหาวิทยาลัยประเภทคณาจารย์พ้นจากตำแหน่งก่อนครบวาระให้สภามหาวิทยาลัยแต่งตั้งคณะกรรมการขึ้นคณะหนึ่ง เรียกว่า `คณะกรรมการดำเนินการให้ได้มาซึ่งผู้ดำรงตำแหน่งกรรมการสภามหาวิทยาลัย ประเภทคณาจารย์' ประกอบด้วย อธิการบดี เป็นประธานกรรมการและกรรมการสภามหาวิทยาลัยอีกสองคน ที่สภามหาวิทยาลัยเลือกเป็นกรรมการโดยให้ประธานกรรมการแต่งตั้งผู้ที่เห็นสมควรหนึ่งคน เป็นเลขานุการข้อ 7ให้คณะกรรมการดำเนินการให้ได้มาซึ่งผู้ดำรงตำแหน่งกรรมการสภามหาวิทยาลัย ประเภทคณาจารย์ มีอำนาจหน้าที่ดังต่อไปนี้ 7.1ประกาศรายชื่อผู้มีสิทธิดำรงตำแหน่งกรรมการสภามหาวิทยาลัย ประเภทคณาจารย์ก่อนการเลือกอย่างน้อยสามวัน 7.2แจ้งให้ผู้มีสิทธิเลือกทราบวัน เวลา และสถานที่สำหรับเลือกข้อ 8 การเลือก ให้กระทำให้เสร็จสิ้นภายในวันเดียว และสถานที่สำหรับเลือกให้มีเพียงแห่งเดียวข้อ 9 ให้ผู้มีสิทธิเลือกเสนอชื่อผู้สมควรดำรงตำแหน่งกรรมการสภามหาวิทยาลัย ประเภทคณาจารย์ ได้ไม่เกินสองคนข้อ 10 ให้ดำเนินการนับคะแนนโดยทันทีที่การเลือกสิ้นสุดลง การนับคะแนนให้กระทำโดยเปิดเผยข้อ 11ให้คณะกรรมการดำเนินการให้ได้มาซึ่งผู้ดำรงตำแหน่งกรรมการสภามหาวิทยาลัย ประเภทคณาจารย์ดำเนินการทาบทามผู้ที่ได้คะแนนสูงสุดและรองลงไปตามลำดับ ให้ได้จำนวนผู้ตอบรับสองคนการทาบทามให้กระทำเป็นลายลักษณ์อักษรในกรณีที่มีผู้ได้รับคะแนนในลำดับรองลงไปเท่ากันตั้งแต่สองคนขึ้นไปและผู้ที่ได้คะแนนเท่ากันนั้นตอบรับการทาบทามให้ดำเนินการเลือกใหม่ เฉพาะบุคคลที่ได้คะแนนเท่ากันเท่านั้นความในวรรคก่อนให้นำมาใช้บังคับกรณีที่มีผู้ได้คะแนนสูงสุดเท่ากันเกินกว่าสองคนด้วยข้อ 12 ให้อธิการบดีประกาศผลการเลือกกรรมการสภามหาวิทยาลัย ประเภทคณาจารย์และนำเสนอต่อสภามหาวิทยาลัยเพื่อทราบการนับวาระการดำรงตำแหน่งกรรมการสภามหาวิทยาลัยประเภทคณาจารย์ ให้เริ่มนับตั้งแต่วันประกาศผลการเลือกเว้นแต่กรณีการเลือกกรรมการสภามหาวิทยาลัย ประเภทคณาจารย์ ซึ่งได้ประกาศผลการเลือกก่อนครบวาระของกรรมการชุดเดิมให้เริ่มนับวาระตั้งแต่วันถัดจากวันครบวาระดำรงตำแหน่งของกรรมการชุดเดิมข้อ 13ในกรณีที่กรรมการดำเนินการให้ได้มาซึ่งผู้ดำรงตำแหน่งกรรมการสภามหาวิทยาลัยประเภทคณาจารย์ พ้นตำแหน่ง ในระหว่างการดำเนินการยังไม่แล้วเสร็จให้ผู้ซึ่งพ้นจากตำแหน่งดังกล่าวยังคงปฏิบัติหน้าที่ต่อไปจนกว่าการดำเนินการจะเสร็จสิ้นข้อ 14ในกรณีที่มีปัญหาในการดำเนินการเพื่อให้ได้มาซึ่งผู้ที่สมควรดำรงตำแหน่งกรรมการสภามหาวิทยาลัย ประเภทคณาจารย์ ให้คณะกรรมการดำเนินการให้ได้มาซึ่งผู้ดำรงตำแหน่งกรรมการสภามหาวิทยาลัย ประเภทคณาจารย์ เป็นผู้วินิจฉัยชี้ขาดข้อ 15 ให้นายกสภามหาวิทยาลัยรักษาการให้เป็นไปตามข้อบังคับนี้ประกาศ ณ วันที่ 13 ธันวาคม พ.ศ. 2533อนุวรรตน์วัฒนพงศ์ศิริรัฐมนตรีว่าการทบวงมหาวิทยาลัยนายกสภามหาวิทยาลัยอุบลราชธานี